เพศชาย อายุ 34 สูง 170 หนัก 60 ครับ Rbc 7.27 (สูง) WBC 6.83 HB 13 Platelet 209 (×10^3/ul) HCT 42.6 MCV 58.6 (ต่ำ) MCH 17.9 (ต่ำ) MCHC 30.5 (ต่ำ) RDW 19.5 (สูง) รบกวนขอความเห็นคุณ 3 ข้อครับ 1.จากข้อมูลที่ผลตรวจออกมา พอจะทราบได้ไหมครับ ว่าผมเป็นแค่พาหะหรือเป็นโรคธาลัสซีเมียด้วยครับ (ถ้าต้องไปตรวจให้ละเอียดขึ้น ผมต้องแจ้วทางโรงพยาบาลว่าไปตรวจอะไรและประกันสังคมครอบคุมหรือไม่ครับ) 2.ที่ผ่านมาเป็นไข้บ่อยและส่วนใหญ่ที่เป็นมักมีไข้สูงเกิน 39 องศาขึ้น รวมถึงมีอาการ เหนื่อยง่าย ไม่มีแรง จึงมีผลกระทบกับการทำงาน ไม่แน่ใจว่าจะเกี่ยวกับธาลัสซีเมียด้วยหรือไม่อย่างไรครับ 3.จากผลเลือดที่ออกมา ผมสามารถหาอาหารเสริม เช่น folic หรือ Zinc มาทานได้ไหมครับ
สวัสดีค่ะ จากค่าเลือดที่แนบมาน่าจะเป็นผลเลือดดูค่าความเข้มข้นของเม็ดเลือด ซึ่งตัวที่มีปัญหาคือตัวเม็ดเลือดแดงที่มีขนาดเล็กกว่าปกติโดยเม็ดเลือดแดงที่เล็กกว่าปกตินั้น อาจจะเกิดจาภาวะขาดธาตุเหล็กหรือเป็นโรคธาลัสซีเมีย เป็นพาหะธาลัสซีเมีย ซึ่งก็ยังเป็นไปได้ว่าจะเป็นพาหะ เพราะถึงแม้เม็ดเลือดแดงจะตัวเล็ก แต่ค่าความสมบูรณ์หรือปริมาณของเม็ดเลือดแดงอยู่ในเกณฑ์ปกติ ซึ่งถ้าเป็นแค่พาหะธาลัสซีเมีย จะไม่มีอาการ เม็ดเลือดแดงจะแค่เล็กกว่าปกติ แต่ทำงานได้ตามปกติ ไม่ต้องรักษา แต่อาจถ่ายทอดไปให้บุตรได้อาการไข้สูง เหนื่อยง่าย ไม่มีแรงนั้น ถ้าในผู้ที่เป็นพาหะก็จะไม่มีผลอะไร แต่ถ้าเป็นตัวโรคธาลัสซีเมียเลย ช่วงที่มีไข้ ไม่สบาย อาจทำให้เม็ดเลือดแดงแตกง่ายกว่าปกติ ซีด ต้องให้เลือดส่วนการรับประทานวิตามินเสริมที่เกี่ยวข้องกับเม็ดเลือดแดงขนาดเล็กคือธาตุเหล็ก แต่อย่างไรก็ตาม ควรปรึกษากับแพทย์ที่ดูแลและส่งตรวจเลือดเพื่อดูประกอบกับประวัติและตรวจร่างกายก่อนว่าเข้าได้กับภาวะใด และควรดูแลรักษาไปในทางใด โดยจะมีวิธีการตรวจเลือดเพิ่มเติมดูว่าเป็นโรคหรือพาหะธาลัสซีเมีย หรือส่งดูปริมาณค่าเหล็กในเลือดร่วมด้วยได้ค่ะ